SREDA, 6. 5. 2020

Zopet je tu sredina tedna.

Predmeti: SLJ, MAT, ŠPO, LUM, LUM

**MATEMATIKA –** Utrjevanje znanja

Danes boš potreboval-a tretji del delovnega zvezka.

* DZ odpri na strani 7 ter reši vse naloge. Besedilne naloge reši v zvezek, vendar ti jih ni potrebno prepisovati. Zapiši samo stran in številko naloge.

**SLOVENŠČINA** - Utrjevanje znanja

* Spodnje naloge prepiši v zvezek in jih reši. Najprej napiši VAJA in datum.

VAJA 6.5.2020

1. **Dokončaj poved in postavi končno ločilo.**

Kdaj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pazi, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Koliko \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kam \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Joj, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ne \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zakaj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Vstavi nebo ali ne bo.**

Ozrl sem se v sinje modro \_\_\_\_\_\_\_\_\_. Z ostrimi vilicami sem si ranil \_\_\_\_\_\_\_\_\_.

Sošolca Davida jutri \_\_\_\_\_\_\_\_\_\_\_ v šolo. Ali Tanje \_\_\_\_\_\_\_\_\_ na obisk?

\_\_\_\_\_\_\_\_\_ je oblačno, zato Aljoša \_\_\_\_\_\_\_\_\_\_ šel kolesarit.

1. **Vstavi predlog s ali z.**

Rok se vozi \_\_ kolesom. Miha je vstopil \_\_ prijateljem v sobo.

Travo sem pograbil \_\_ grabljami. Pišem \_\_ nalivnikom. Njivo smo

preorali \_\_ traktorjem.

1. **Napiši, čigavo je kaj.**

Teniški lopar je \_\_\_\_\_\_\_\_\_\_\_\_\_\_\_\_\_\_ (Saša).

Rože na cvetlični gredi so \_\_\_\_\_\_\_\_\_\_\_\_\_\_\_\_\_ (mama).

\_\_\_\_\_\_\_\_\_\_\_\_\_\_\_\_\_\_\_\_ (Igor) kolo je dirkalno.

Barvice v \_\_\_\_\_\_\_\_\_\_\_\_\_\_\_\_\_\_\_\_\_\_ (Kaja) peresnici so ošiljene.

**ŠPORT** – Gibanje v naravi

Pojdi v naravo. Razgibaj se. Če imaš kolo, pojdi kolesarit, če imaš skiro, pojdi se vozit s skirojem, lahko pa greš na sprehod. Pomembno je, da se nadihaš svežega zraka.

**LIKOVNA UMETNOST** – Slikanje z naravnimi materiali (ocenjevanje znanja)

Danes boš slikal-a z naravnimi materiali. Motiv si boš izbral-a sam-a. Torej, slikaš, kar želiš. Ravno tako si lahko sam-a izbereš, ali boš slikal-a v stanovanju ali na prostem. Tvoj izdelek bo **ocenjen**. Ker bo to zadnja ocena pri likovni umetnosti v tem šolskem letu, se še posebej potrudi.

* Najprej si pripravi najrazličnejši material, s katerim boš slikal-a. Pomembno je, da je to material, ki ga najdemo v naravi in ni izdelan v tovarni. Npr: paličice, vejice, različne travne bilke, pesek, kamenčki, cvetovi, listi, različna semena, školjke,…
* Izberi si podlago, na kateri boš slikal-a. Če boš ustvarjal-a na prostem, naj bo to zemlja, pesek, travnata površina, kamnita miza,... Če bo tvoje ustvarjanje potekalo v stanovanju je to lahko miza, tla, postelja, omarica,… Odvisno od tega, kakšno ozadje potrebuješ za svoj motiv.
* Podlago najprej pospravi in si pripravi dovolj velik prostor, ki naj ne bo zaseden z različnimi predmeti.
* Material za slikanje začni polagati na pripravljen prostor. Ustvari sliko po spominu ali po lastni domišljiji. Uporabi čim več različnih materialov. Več, kot jih boš, zanimivejša bo tvoja slika. Materialov ti ni potrebno prilepiti na podlago, ampak jih samo polagaj.
* Potrudi se in upodobi motiv, ki naj bo čim bolj zapolnjen s podrobnostmi. Ne pozabi zapolniti tudi ozadja. Material svobodno razporejaj po površini tako, da boš ustvaril-a zanimivo postavitev (kompozicijo).
* Za lažjo predstavo prilagam nekaj primerov s spleta. Ti pa se vsekakor potrudi in izdelaj sliko z motivom po lastni domišljiji. Bodi izviren-na.
* Nastalo sliko fotografiraj in mi fotografijo pošlji v oceno.

**Predstavitev kriterijev vrednotenja**

* + - Na podlagi je viden motiv z jasnimi oblikami in z različnimi reliefnimi površinami (različnimi materiali).
    - Na končni sliki se bodo videle različne linije in točke ter oblike obogatene z različnimi teksturami.
    - Na slikarski podlagi prepoznamo čim več različnih barvnih ploskev in linij, ki so nastale s polaganjem naravnih materialov.
    - Motiv na končni sliki bo izpolnjen z vzorci raznovrstnih oblik.
    - Motiv bo upodobljen podrobno in natančno.
    - Izdelek bo izražal dodelanost upodobitve likovnega motiva (podrobnosti).

 

 



Želim ti veliko zabave pri ustvarjanju.

Tvoja učiteljica Urška